**Azərbaycan Respublikası Mərkəzi Bankının**

**Bank Sertifikat Xidmətləri Mərkəzinin**

**Sertifikat xidmətlərinin göstərilməsinə dair**

**MÜQAVİLƏ №**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*imzalanma tarixi (GG.AA.İİİİ)*

1. **TƏRƏFLƏR**

Bundan sonra **“Sifarişçi”** adlanacaq

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*A.S.A.*

şəxsində bir tərəfdən və digər tərəfdən bundan sonra **“Mərkəz”** adlanacaq **Azərbaycan Respublikası Mərkəzi Bankının** Bank Sertifikat Xidmətləri Mərkəzi, baş direktor **Fərid Osmanov Tofiq oğlu** şəxsində aşağıdakı şərtlər daxilində bu Müqaviləni bağlayırlar.

1. **MÜQAVİLƏNİN PREDMETİ**
   1. Bu Müqavilə “**Mərkəz**” tərəfindən göstərilən **“Elektron İmza”** xidmətindən istifadə etmək üçün Sifarişçinin müvafiq əməkdaşlarının, bundan sonra“**İmza sahibi**”, elektron imza sertifikatları (bundan sonra “**sertifikat**”) və elektron imza daşıyıcıları (bundan sonra “**daşıyıcı**”) ilə təmin olunmasını nəzərdə tutur.
   2. **Mərkəz** tərəfindən təqdim olunan sertifikat və daşıyıcıların qiyməti “Tərəflər” arasında təsdiq olunmuş və bu Müqavilənin ayrılmaz hissəsi olan **Əlavə № 1** ilə tənzimlənir.
   3. Müqavilənin predmetini aşağıdakı imza vasitələrinin İmza sahibinə verilməsi təşkil edir:
      1. **“Daşıyıcı”** (İnformasiyanın kripto-müdafiə vasitəsi e-token) cihazı - imzadaşıyıcısı**;**
      2. **“Sertifikat”** –elektron imza sertifikatı.
   4. Müqavilənin predmetinə daxil olan imza vasitəsinin qüvvədə olma müddəti aşağıdakı kimi müəyyən edilir:
      1. Daşıyıcının (İnformasiyanın kripto-müdafiə vasitəsi) qüvvədə olma müddəti – **müddətsiz**;
      2. Sertifikatın qüvvədə olma müddəti sertifikatın təyinatına uyğun olaraq – **3** (üç) il.
   5. Müqavilənin bağlanılmasının əsasını Sifarişçinin, Mərkəzin təqdim etdiyi xidmətlərdən yararlanması barədə müraciəti təşkil edir.   
      Müraciətə aşağıdakı sənədlər əlavə olunur:
      1. Sertifikat xidmətlərindən istifadə edilməsi haqqında Ərizə (Mərkəzin təqdim etdiyi sistem tərəfindən avtomatik generasiya olunur);
      2. sifarişçinin imza sahibləri haqqında məlumat blankı;
      3. imza sahibinin (İmza sahiblərinin) şəxsiyyətini təsdiq edən sənədin surəti;
      4. “layihə koordinatoru” blankı.
2. **TƏRƏFLƏRİN HÜQUQ VƏ VƏZİFƏLƏRİ**
   1. **Sifarişçinin hüquq və vəzifələri:**
      1. Müqavilə və ya Əlavələrdə nəzərdə tutulmuş xidmət haqqını Hökümət Ödəniş Portalı (HÖP) üzərindən ödəmə kartı ilə və ya bank köçürməsi yolu ilə ödəmək;
      2. imza sahibini bu Müqavilədən irəli gələn hüquq və vəzifələri, habelə məsuliyyəti barədə yazılı surətdə məlumatlandırmaq (Müqavilənin surətini təqdim etməklə);
      3. imza sahibi ilə əmək müqaviləsinə xitam verildikdə və ya İmza sahibinin elektron imzadan istifadə hüququnu dayandırdıqda və ya ləğv etdikdə, Mərkəzə bu barədə dərhal yazılı məlumat vermək.
   2. **Mərkəzin hüquq və vəzifələri:**
      1. ərizənin daxil olduğu tarixdən **2** (iki) iş günü ərzində təqdim olunmuş sənədləri yoxlamaq, düzgün olduqda, **sertifikat** vermək, əks halda isə sertifikatın verilməsindən imtina etmək;
      2. sertifikatın verilməsi, onun ləğv edilmə tarixi və vaxtının dəqiq göstərilməsini təmin etmək;
      3. sertifikatların saxtalaşdırılmasına qarşı tədbirlərin görülməsini, elektron imza yaratma məlumatları yaradıldıqda isə bu proses zamanı konfidensiallığı təmin etmək;
      4. imza sahibini Mərkəzin internet (veb) səhifəsi vasitəsi ilə onun sertifikat və imza vasitələrinin istifadə qaydaları, o cümlədən sertifikatın istifadə məhdudiyyətləri, Mərkəzin hüquqi statusu və akkreditə vəziyyəti, iddialara baxılması və mübahisələrin həlli barədə yazılı, aydın oxunan şəkildə məlumatlandırılmasını təmin etmək;
      5. imza sahibinə həftənin bütün günlərinin tam **24** (iyirmi dörd) saatında etibarlı, təhlükəsiz, keyfiyyətli və davamlı “Elektron İmza” xidmətləri göstərmək və ortaya çıxan problemlərin vaxtında aradan qaldırılmasını təmin etmək.
   3. **İmza sahibinin hüquq və vəzifələri:**
      1. təqdim edilən bütün məlumatların tam və düzgünlüyünü təmin etmək;
      2. “Elektron İmza” xidmətlərindən istifadə zamanı meydana çıxan hər hansı bir problem haqda Mərkəzə məlumat vermək;
      3. sertifikat və daşıyıcını təyinatına uyğun istifadə etmək;
      4. imza yaratma məlumatlarını və imza vasitələrini qorumaq, onlardan digər şəxslərin istifadəsinə yol verməmək;
      5. imza yaratma məlumatlarının üzərində nəzarəti itirdikdə və ya buna təhlükə yarandıqda, Mərkəzə dərhal xəbər vermək və sertifikatın qüvvəsinin dayandırılmasını tələb etmək;
      6. Müqavilədə və Mərkəzin Sertifikatın tətbiqi qaydalarında nəzərdə tutulmuş digər tələblərə riayət etmək.
3. **MÜQAVİLƏNİN DƏYƏRİ VƏ ÖDƏNİŞ QAYDALARI**
   1. Müqavilə üzrə sertifikatın və ya daşıyıcının dəyəri bu Müqavilənin ayrılmaz hissəsi olan və tarifləri müəyyən edən **Əlavə №1** (Tarif cədvəli) ilə tənzimlənir.
   2. Müqavilə üzrə ödənişlər Hökümət Ödəniş Portalı (HÖP) üzərindən ödəmə kartı ilə və ya bank köçürməsi yolu həyata keçirilir.
   3. Daşıyıcı və ya daşıyıcılar (İnformasiyanın kripto-müdafiə vasitəsi) Mərkəz tərəfindən Sifarişçinin nümayəndəsinə “Ödəniş qəbz”inə əsasən “Təhvil-Təslim Akt”ı vasitəsilə təqdim olunur
4. **SERTİFİKATIN VERİLMƏSİ**
   1. Mərkəz tərəfindən hazırlanmış sertifikat elektron formada İmza sahibinə təqdim edilir. Elektron formadakı sertifikat Mərkəzin gücləndirilmiş imzası ilə təsdiq edilir.
   2. İmza sahibi aşkar olunmuş, əsaslandırılmış qüsurlara əsasən sertifikatı qəbul etməkdən imtina edərsə, Mərkəzə qüsurlar haqda məlumat verir, Mərkəz isə öz növbəsində həmin qüsurları bir iş günü ərzində aradan qaldırır.
   3. İmza sahibi təqdim olunmuş sertifikat haqqında **3** (üç) iş günü müddətində heç bir irad və təklif verməzsə, yerinə yetirilmiş işlər və xidmətlər qəbul edilmiş hesab edilir.
5. **SERTİFİKATIN QÜVVƏSİNİN DAYANDIRILMASI, BƏRPA EDİLMƏSİ VƏ SERTİFİKATIN LƏĞV EDİLMƏSİ**
   1. Sifarişçi və ya İmza sahibi sertifikatın qüvvəsinin dayandırılması, bərpa edilməsi və ya sertifikatın ləğv edilməsi üçün **Ərizə** ilə Mərkəzə müraciət etməlidir. Mərkəz müraciətə uyğun olaraq təxirəsalınmadan müvafiq tədbir görür və bu barədə İmza sahibini məlumatlandırır.
   2. İmza yaratma məlumatlarının məxfiliyinin pozulması kimi qiymətləndirilən aşağıdakı hallarda İmza sahibi **3** (üç) saat ərzində birbaşa və ya sistem vasitəsi ilə Mərkəzə məlumat verməlidir:
      1. daşıyıcı itdikdə;
      2. daşıyıcı itdikdə və sonradan tapıldıqda;
      3. informasiya sistemində konfidensial informasiyanın sızmasına və ya təhrif olunmasına ciddi şübhələr olduqda;
      4. daşıyıcıların saxlandığı vasitələrə müdaxilə əlamətləri və ya şübhələr olduqda;
      5. imza yaratma məlumatlarının və onların aktivləşdirilməsi kodu digər şəxslərə bəlli olduqda;
      6. İmza sahibinin Sifarişçi ilə əmək müqaviləsi ləğv edildikdə.
   3. Mərkəzin imza yaratma məlumatlarının konfidensiallığı pozulduqda, Mərkəz müvafiq təkmil sertifikatın ləğv edilməsi, həmçinin imza yaratma məlumatlarının dəyişdirilməsi üçün təxirəsalınmaz tədbirlər həyata keçirir. Bu halda İmza sahibini məlumatlandırır və onun imza yaratma məlumatları ilə imzalanmış sertifikatın dəyişdirilməsini ödənişsiz təmin edir.
   4. Mərkəz tərəfindən İmza sahibinin sertifikatının qüvvəsinin dayandırılması, bərpa edilməsi və ya sertifikatın ləğv edilməsinin digər halları Mərkəzin “Sertifikatın tətbiqi qaydaları” ilə müəyyən edilir.
6. **TƏRƏFLƏRİN MƏSULİYYƏTİ**
   1. Bu Müqavilə üzrə öhdəliklərin yerinə yetirilməsinə, yaxud lazımi qaydada yerinə yetirilməsinə görə **Mərkəz**, **Sifarişçi** və **İmza sahibi** bu Müqavilənin şərtlərinə və qüvvədə olan qanunvericiliyə müvafiq surətdə məsuliyyət daşıyırlar.
   2. Mərkəz birbaşa, yaxud dolayısı ilə onun nəzarət dairəsindən kənarda olan səbəb üzündən xidmətdə baş verən gecikmələrə görə məsuliyyət daşımır.
   3. Mərkəzin təqsirli hərəkətindən (hərəkətsizlikdən) hər hansı bir xəta baş verməsi nəticəsində İmza sahibi sertifikatdan yararlana bilməzsə, Mərkəz onu məlumatlandırmalı və bir iş günü ərzində ödənişsiz e-imza ilə təmin etməlidir.
7. **KONFİDENSİALLIQ**

Hazırki Müqavilənin icrası ilə bağlı “Tərəflər” onlara məlum olan məlumatları digər tərəfin dəqiq ifadə olunmuş yazılı icazəsi olmazsa, heç bir üçüncü tərəfə verməməli və müzakirə etməməlidir.

1. **QARŞISIALINMAZ QÜVVƏ (FORS-MAJOR)**

Müqavilənin icrasına qarşısıalınmaz qüvvə (fors-major hallar) təsir göstərərsə, “Tərəflər” Müqavilə öhdəliklərinin yerinə yetirilməməsinə görə məsuliyyət daşımır.

* 1. Qarşısıalınmaz qüvvənin təsirinə (fors-major hallara) bu Müqavilənin iştirakçıları tərəfindən nəzarət edilməyən, onların səhvi və ya laqeyidliyi nəticəsində baş verməyən, qabaqcadan nəzərdə tutulması mümkün olmayan hadisələr aid edilir. Bunlara müharibələr və ya inqilablar, daşqınlar, epidemiyalar, karantinlər, embarqolar, dövlət və hökumət qərarları və bu kimi digər hallar aid edilir.
  2. Əgər Müqavilənin icrası qarşısıalınmaz qüvvənin (fors-major halların) təsiri nəticəsində 3 (üç) ay müddətində mümkün olmazsa, Tərəflərin qarşılıqlı razılığı ilə Müqaviləyə xitam verilə bilər.

1. **MÜQAVİLƏNİN QÜVVƏYƏ MİNMƏSİ**
   1. Müqavilə hər iki Tərəfin imzaladığı gündən qüvvəyə minir və Tərəflərdən heç biri Müqaviləyə xitam verməzsə, e-imzanın təyinatına uyğun müddətdə qüvvədə qalır.
   2. Hazırki Müqavilə eyni hüquqi qüvvəyə malik **2** (iki) nüsxədə, Azərbaycan dilində tərtib edilmişdir.
   3. Tərəflərin rekvizitləri dəyişdikdə, onlar **10** (on) gün ərzində bir-birinə məlumat verməlidirlər. Tərəflərin rekvizitlərinin dəyişməsi Müqavilənin qüvvədən düşməsinə səbəb olmur.
2. **MÜBAHİSƏLİ MƏSƏLƏLƏRİN HƏLLİ**
   1. Tərəflər müqavilə üzrə öz aralarında yaranmış mübahisəli məsələləri və ya qeyri-müəyyənlikləri danışıqlar və qarşılıqlı güzəştlər yolu ilə həll etməlidirlər.
   2. Mübahisəli məsələlərin və qeyri-müəyyənliklərin həlli danışıqlar yolu ilə **30** (otuz) gün müddətində mümkün olmadıqda, bu məsələlər Azərbaycan Respublikasının mövcud qanunvericiliyinə uyğun olaraq müvafiq məhkəmə tərəfindən həll edilməlidir.
3. **TƏRƏFLƏRİN REKVIZITLƏRİ**

**“SİFARİŞÇİ” “MƏRKƏZ”**

|  |  |
| --- | --- |
| **Ünvan:**  **VÖEN:**    **H\h:**  **Bank:**  **KOD:**  **M/H:**  **SWIFT:** | **Ünvan:** Bakı ş., R.Behbudov küç., 90.  **VÖEN:** 9900071001  **H\h:**  **BANK:**  **KOD:** 501004  **M/H:** AZ74NABZ01451700000000001944  **SWİFT Bik:** NABZAZ2CXXX |

1. **TƏRƏFLƏRİN İMZALARI**

|  |  |
| --- | --- |
| **“Sifarişçi”** | **“Mərkəz”** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(imza, möhür)** | **Azərbaycan Respublikasının**  **Mərkəzi Bankının**  **baş direktoru**  **F.T. Osmanov**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(imza, möhür)** |

Azərbaycan Respublikası Mərkəzi Bankının

Bank Sertifikat Xidmətləri Mərkəzinin

sertifikat xidmətlərinin göstərilməsinə dair Müqaviləyə

Əlavə №1

**T a r i f c ə d v ə l i**

|  |  |  |  |
| --- | --- | --- | --- |
| **S/S** | **Xidmətin adı** | **Sayı** | **Qiyməti** |
|  | E-imza daşıyıcısı | 1 ədəd | 40 AZN |
|  | E-imza sertifikatı (korporativ sistemlər üçün) | 1 ədəd | 3 AZN |
|  | E-imza sertifikatı (dövlət qurumları üçün) | 1 ədəd | 10 AZN |
|  | E-imza sertifikatı (hüquqi şəxslər üçün) | 1 ədəd | 10 AZN |
|  | E-imza sertifikatı (fiziki şəxslər üçün) | 1 ədəd | 7 AZN |

|  |  |
| --- | --- |
| **“Sifarişçi”** | **“Mərkəz”** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(imza tarixi, möhür)** | **Azərbaycan Respublikasının**  **Mərkəzi Bankının**  **baş direktoru**  **F.T.OSMANOV**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(imza tarixi, möhür)** |